Document ID: 32012D0142

РЕШЕНИЕ НА СЪВЕТА
от 14 февруари 2012 година
относно присъединяването на Европейския съюз към Правило № 29 на Икономическата комисия за Европа на Организацията на обединените нации - Единни разпоредби за одобрението на типа на превозни средства по отношение на защитата на пътниците в кабината на товарните превозни средства
(текст от значение за ЕИП)
(2012/142/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (1), и по-специално член 3, параграф 3 и член 4, параграф 2, второ тире от него,
като взе предвид предложението на Европейската комисия,
като взе предвид одобрението на Европейския парламент (2),
като има предвид, че:
(1)
Стандартизираните изисквания на Правило № 29 на Икономическата комисия за Европа на Организацията на обединените нации (ИКЕ на ООН) - Единни разпоредби относно одобрението на типа на превозни средства по отношение на защитата на пътниците в кабината на товарните превозни средства (3) („Правило № 29 на ИКЕ на ООН“) са предназначени да премахнат техническите бариери пред търговията с моторни превозни средства между договарящите страни по Ревизираното споразумение от 1958 г. и да гарантират високо ниво на безопасност и защита за пътниците в превозните средства.
(2)
Към датата на присъединяването си към Ревизираното споразумение от 1958 г. Съюзът се е присъединил към ограничен брой правила на ИКЕ на ООН, изброени в приложение II към Решение 97/836/ЕО; Правило № 29 на ИКЕ на ООН не е включено в този списък.
(3)
Предвид последващи изменения на Правило № 29 на ИКЕ на ООН и на Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (4), съгласно който Съюзът трябва да вземе предвид Правило № 29 на ИКЕ на ООН, Правило № 29 на ИКЕ на ООН следва да стане част от системата за ЕС одобрение на типа на моторни превозни средства,
ПРИЕ НАСТОЯЩОТО РЕШЕНИЕ:
Член 1
Правило № 29 на Икономическата комисия за Европа на Организацията на обединените нации - Единни разпоредби относно одобрението на типа на превозни средства по отношение на защитата на пътниците в кабината на товарните превозни средства се одобрява.
Член 2
Правило № 29 на Икономическата комисия за Европа на Организацията на обединените нации - Единни разпоредби относно одобрението на типа на превозни средства по отношение на защитата на пътниците в кабината на товарните превозни средства става част от системата за ЕС одобрение на типа на моторни превозни средства.
Член 3
Настоящото решение влиза в сила в деня след публикуването му в Официален вестник на Европейския съюз.
Член 4
Настоящото решение се нотифицира от Комисията на генералния секретар на Организацията на обединените нации.
Съставено в Брюксел на 14 февруари 2012 година.

Labels: 3
7
8
13